nahid-hub/BLUGE-bengali-wikipedia-section-title-prediction huggingface dataset:
কালোমাথা কাস্তেচরা কালো গলা ও সাদা শরীরের বড় আকারের জলচর পাখি। এর দৈর্ঘ্য কমবেশি ৭৫ সেন্টিমিটার, ডানা ৩৫.৫ সেন্টিমিটার, ঠোঁট ১৫.৫ সেন্টিমিটার, পা ১০.৭ সেন্টিমিটার ও লেজ ১৪ সেন্টিমিটার। পাখিটির মাথা, গলা ও ঘাড় পুরোপুরি পালকহীন ও সম্পূর্ণ কালো। বাকি দেহ পুরো সাদা। এর ঠোঁট কালো, লম্বা আর নিচের দিকে কাস্তের মত বাঁকা। ঘাড়ের গোড়ায় কিছু পরিমাণ পালক ঝুলে থাকে। পিঠের শেষভাগ থেকে বেরিয়ে আসা চিকন চুলের মত ধূসর বা কালচে রঙের বাহারি পালক দেখা যায়। বুকে হলুদ আভা। কাঁধ-ঢাকনিতে সাদা পালক থাকতে পারে। চোখ লাল কিংবা লালচে বাদামি। পা ও পায়ের পাতা কুচকুচে কালো। প্রজননকাল ছাড়া প্রাপ্তবয়স্ক পাখির ঘাড়ে পালকসজ্জা থাকে না। এমনিতে পুরুষ ও স্ত্রী পাখি দেখতে একই রকম। অপ্রাপ্তবয়স্ক পাখির মাথা ও ঘাড়ের নিচের অংশ কালো কিংবা কোমল পালকে ঢাকা। গলার অংশটা সাদা। ঘাড়ের পালক খাটো ও বিচ্ছিন্ন। ডানার নিচের দিকটা কালো। তিন বছর বয়স পর্যন্ত এদের এই অবস্থা থাকে। প্রজনন ঋতুতে ডানার নিচে রক্তলাল পট্টি দেখা যায়। এসময় কালো মাথায় নীলাভ আভা লক্ষ্য করা যায়। পাও চকচকে কালো হয় ওঠে।

সঠিক অনুচ্ছেদ শিরোনাম কোনটি?
titleA. বিবরণ
titleB. স্বভাব
titleC. প্রজনন
titleD. বিস্তৃতি
উত্তর: titleA
বুজাখায় খালিদের বিজয়ের কথা শুনে বনু তামিমের অনেক গোত্র খালিদের মুখোমুখি হওয়ার জন্য এগিয়ে যায় কিন্তু বনু তামিমের একটি শাখা বনু ইয়ারবু তাদের নেতা মালিক ইবনে নুওয়ায়রার অধীনে সরে আসে। মালিক যোদ্ধা, উদার ও কবি হিসেবে প্রসিদ্ধ ছিল। সাহসিকতা, উদারতা ও কবিত্ব এই তিনটি গুণ আরবরা সমাদর করত।

মুহাম্মদ এর মৃত্যুর পর মালিক জাকাত দিতে অস্বীকার করে। মুহাম্মদ জীবদ্দশায় তাকে বনু তামিমের জাকাত সংগ্রাহক হিসেবে দায়িত্ব দেয়া হয়েছিল। মুহাম্মদ এর মৃত্যুর খবর শুনে সে জাকাতগুলো গোত্রের লোকেদের দিয়ে দেয়। বুতাহ শহরে তার খালিদ তার লোকদের থামিয়ে জানতে চান যে সে সাজাহর সাথে চুক্তি স্বাক্ষর করেছে কিনা। তারা বলে যে এর কারণ তারা তাদের চরম শত্রুর বিরুদ্ধে প্রতিশোধ নিতে চায়। খালিদ নজদে পৌছে কোনো বিরুদ্ধ বাহিনী দেখতে পাননি। তিনি তার অশ্বারোহীদের কাছের গ্রামে পাঠান ও তাদের সাথে দেখা হওয়া প্রতি দলের জন্য আজান দেয়ার নির্দেশ দেন। জিরার বিন আজওয়ার মালিকের পরিবারকে গ্রেপ্তার করে দাবি করেন যে তারা আজানের উত্তর দেয়নি। মালিক খালিদের সেনাদের সাথে সরাসরি যোগাযোগ এড়িয়ে যায় এবং নিজের অনুসারীদের ছড়িয়ে পড়ার আদেশ দেয়। মালিক নিজ পরিবারসহ মরুভূমির মধ্য দিয়ে অগ্রসর হয়। সে জাকাত দিতে অস্বীকার করে। নামাজ ও জাকাতের মধ্যে পার্থক্য করে মালিক বিদ্রোহী হিসেবে অভিযুক্ত হয়। একই সাথে স্বঘোষিত নবী সাজাহর সাথে খিলাফতের বিরুদ্ধে মিত্রতার অভিযোগও উঠে। মালিক তার গোত্রীয় লোকসহ গ্রেপ্তার হয়। খালিদ বিন ওয়ালিদ মালিককে তার অপরাধের বিষয়ে জিজ্ঞাসাবাদ করেন। তার উত্তর খালিদের কাছে অপরাধসূচক প্রতীয়মান হওয়ায় খালিদ তার মৃত্যুদন্ডের আদেশ দেন। খালিদের এই আদেশের ফলে এসময় বেশ কিছু বিতর্ক শুরু হয়।

সঠিক অনুচ্ছেদ শিরোনাম কোনটি?
titleA. বুজাখা
titleB. পরবর্তী প্রভাব
titleC. নজদ
titleD. মদিনার প্রতিরক্ষা
উত্তর: titleC
তাসমানীয় ক্রিকেটে অনেকগুলো বছর অত্যন্ত কার্যকরী ব্যাটসম্যান হিসেবে খেলেছেন। নিজ শহরের দল রিচমন্ড ক্রিকেট ক্লাবে প্রথম খেলতে নামেন। এরপর, ওয়েলিংটন ক্রিকেট ক্লাবে খেলেন। ক্রিকেটের সকল স্তরে ৪১টি সেঞ্চুরি হাঁকিয়েছেন। তন্মধ্যে, দুইটি খেলায় ৩৫০ রানের অধিক তুলেন। ছয়টি সেঞ্চুরি ১৮৯৫-৯৬ মৌসুমে একাধারে সংগ্রহ করেন। তার সমকক্ষ কেউ না থাকায় সন্দেহাতীতভাবেই ১৮৯০-এর দশকে ক্লাব ও প্রথম-শ্রেণীর ক্রিকেট পর্যায়ে তাসমানিয়ার সেরা ব্যাটসম্যানের মর্যাদা পেয়েছিলেন। 

সমগ্র খেলোয়াড়ী জীবনে এগারোবার ব্যাটিং গড়ে তাসমানিয়ার গ্রেড ক্রিকেটে শীর্ষস্থান অধিকার করেন। দীর্ঘদিন ধরে অস্ট্রেলীয় ক্লাব ক্রিকেটে তার সৃষ্ট রেকর্ড বহাল তবিয়তে টিকে রয়েছে। ১৮৮৯-৯০ মৌসুমে ১৩৩.০০ গড়ে ১,২০০ রান তুলেন। ১৮৯৫-৯৬ মৌসুমে ওয়েলিংটনের সদস্যরূপে ব্রেক ও’ডে দলের বিপক্ষে অপরাজিত ১২৩ ও অপরাজিত ২১৩ রান তুলেন। এরফলে, অস্ট্রেলিয়ায় একই খেলায় প্রথম খেলোয়াড় হিসেবে শতরান ও দ্বি-শতরানের ইনিংস খেলেন। 

ক্লাব ক্রিকেট খেলা থেকে অবসর গ্রহণকালীন ১২,১৬৩ রান সংগ্রহ করেন। অদ্যাবধি প্রতিযোগিতার ইতিহাসে দ্বিতীয় সর্বাধিক সংগ্রহের মর্যাদা পেয়ে আসছে। কেবলমাত্র ১৯৫০-এর দশকে রোনাল্ড মরিসবি তারচেয়ে এগিয়ে রয়েছেন। এছাড়াও, ক্লাব ক্রিকেটে ৩৬২ উইকেট পেয়েছেন তিনি।

সঠিক অনুচ্ছেদ শিরোনাম কোনটি?
titleA. ক্লাব ক্রিকেটে অংশগ্রহণ
titleB. প্রথম-শ্রেণীর ক্রিকেট
titleC. অবসর
titleD. আন্তর্জাতিক ক্রিকেট
উত্তর: titleA
২০০৭ সালে আইসিসি সভাপতির দায়িত্ব লাভের পর থেকে নিজেকে প্রতিভাবান ও আদর্শ প্রশাসক হিসেবে তুলে ধরার আপ্রাণ প্রয়াস চালান। ক্রিকেট খেলায় নিবেদিত প্রাণ হিসেবে তুলে ধরেন। দক্ষিণ আফ্রিকার ক্রিকেট প্রশাসনে অবস্থানকালীন আধুনিকায়ণের চেষ্টা চালান। ক্রিকেট পরিচালনা পরিষদের নির্বাহী সভার পুণর্গঠনে অগ্রসর হন ও মান্দাতা আমলের প্রাদেশিক অবকাঠামোতে পরিবর্তন এনে প্রতিষ্ঠানভিত্তিক ব্যবস্থার প্রচলন ঘটান। টুয়েন্টি২০ ক্রিকেট প্রচলনেও শক্ত ভূমিকা নেন ও দর্শকদেরকে মাঠে নিয়ে আসতে উদ্বুদ্ধ করেন। তাঁরই সক্রিয় সমর্থনে আইসিসি বিশ্ব টুয়েন্টি২০ প্রতিযোগিতার উদ্বোধনী আসর ১১-২৪ সেপ্টেম্বর, ২০০৭ তারিখে অনুষ্ঠিত হয়েছিল। প্রাচীন সংস্কারের বাঁধা ডিঙ্গিযে ও সমতায়ণ ঘটিয়ে খেলাকে উন্নয়নের দিকে ধাবিত করেন।

সঠিক অনুচ্ছেদ শিরোনাম কোনটি?
titleA. আইসিসি সভাপতি
titleB. ব্যক্তিগত জীবন
titleC. প্রারম্ভিক জীবন
titleD. কর্মজীবন
উত্তর: titleA
স্বর্ণ সাধারণত স্বর্ণ সংগ্রহকারী ও অন্যদের আক্রমণ করে অর্জন করা যায়। এটি নির্দিষ্ট কিছু অস্ত্র, স্থাপনা, সৌন্দর্যবর্ধক জিনিস ক্রয় করতে ও সেগুলোর উন্নতিসাধন অর্থাৎ আপগ্রেড করতে ব্যবহার করা হয়। এছাড়া স্বর্ণ মাইন নামে একটি মেশিন আছে যার মাধ্যমে স্বর্ণ সংগ্রহ করে তা স্বর্ণ ভাণ্ডারে সংগ্রহ করে রাখতে হয়। প্রতিরক্ষা ভবনগুলি এবং এলিক্সর সংগ্রহকারী, এলিক্সর ভাণ্ডার আপগ্রেডের জন্য ব্যবহার করা হয়।

সঠিক অনুচ্ছেদ শিরোনাম কোনটি?
titleA. স্বর্ণ (গোল্ড)
titleB. সম্পদ
titleC. ক্ল্যান যুদ্ধ
titleD. খেলা
উত্তর: titleA
সকল খেলাই ক্রিকেটের আইন অনুযায়ী পরচালিত হয়। বোলার দৌঁড়ানো শুরু করার পর হাতে থেকে বল মুক্ত করার পূর্বে ক্রিজের বাইরে অবস্থানকারী নন-স্টাইকারকে কোনরূপ সতর্কবাণী বাদেই রান আউট করতে পারেন। আম্পায়ারের কাছে ফিল্ডিং দলের কারো কাছ থেকে আবেদন আসলে আইনের ৪১.১৬ ধারা অনুযায়ী তিনি ব্যাটসম্যানকে রান আউটের কারণে আউট করতে বাধ্য। পূর্বেকার আইনে বোলারের এ ধরনের চেষ্টার ক্ষেত্রে আরও সীমাবদ্ধ নিয়ম ছিল। তবে এগুলো এখনো বোলারের বল ডেলিভারীকালে করা হয়ে থাকে যা আন্তর্জাতিক খেলা থেকে কিছুটা ভিন্নতা রয়েছে।

২০১১ সালে আইসিসি টেস্ট খেলা, একদিনের আন্তর্জাতিক ও টুয়েন্টি২০ আন্তর্জাতিকের ক্ষেত্রে মানকড়ীয় পন্থায় আইন প্রয়োগে আরও নমণীয়তা প্রদর্শন করেছে। এছাড়াও, ইন্ডিয়ান প্রিমিয়ার লীগের ন্যায় পেশাদার ক্রিকেটেও এটি প্রযোজ্য।

বিভিন্ন পেশাদার খেলায় ৪২.১১ ধারা অনুযায়ী বোলারকে বল ছাড়ার পূর্বে স্ট্রাইকবিহীন ব্যাটসম্যানকে রান আউট করার অনুমোদন দিয়েছে। আম্পায়ার বোলারের বোলিংয়ে স্বাভাবিক বল অবমুক্ত করার বিষয়টি নিশ্চিত করবেন।

জুলাই, ২০১৪ সালে সাবেক আন্তর্জাতিক অধিনায়ক ও আম্পায়ারদের স্বাধীন সংগঠন বিশ্ব ক্রিকেট কাউন্সিল শ্রীলঙ্কার সচিত্র সেনানায়েকের বলে জস বাটলারের আউট হবার বিষয়টিতে শ্রীলঙ্কার পদক্ষেপ গ্রহণকে স্বাগতঃ জানায় ও ব্যাটসম্যানের প্রতি সহানুভূতি প্রকাশ করে।

সঠিক অনুচ্ছেদ শিরোনাম কোনটি?
titleA. স্ট্রাইকবিহীন অবস্থায় আধুনিক ব্যাখ্যা
titleB. টেস্টে মানকড়ীয় পন্থার ঘটনা
titleC. রান আউটের হার
titleD. মানকড়ীয় পন্থা
উত্তর: titleA
সফরকারী পাকিস্তানের বিপক্ষে প্রথম টেস্টে খেলার জন্য অস্ট্রেলিয়া দলে অন্তর্ভূক্ত হন। তবে অধিনায়ক কিম হিউজ পেস আক্রমণের সিদ্ধান্ত নেয়ায় টম হোগানকে দ্বাদশ ব্যক্তি হিসেবে মাঠের বাইরে অবস্থান করতে হয়েছিল। অস্ট্রেলিয়া খুব সহজেই খেলায় জয় তুলে নেয়। ফলশ্রুতিতে পরবর্তী টেস্টের জন্য একই দল রাখে।

শিল্ডের একটি খেলায় ৩/৯১ ও ১/১০৭ করার পর দ্বাদশ ব্যক্তি হিসেবে তাকে রেখে চারজন পেস বোলার নিয়ে দলকে মাঠে নামায়।

কার্ল রেকেম্যানের আঘাতের কারণে তৃতীয় টেস্টে খেলার জন্য হোগানকে খেলানো হয়। তবে পাকিস্তানী ব্যাটসম্যানদের কাছে তাকে বেশ নাকানি-চুবানি খেতে হয়। ১/১০৭ বোলিং পরিসংখ্যান দাঁড় করান। ফলশ্রুতিতে চতুর্থ ও পঞ্চম টেস্টে যথাক্রমে মারে বেনেট ও গ্রেগ ম্যাথিউসকে দলে নেয়া হয়।

এরপর হোগান অস্ট্রেলিয়ার একদিনের দল থেকে বাদ পড়েন। তবে ভিক্টোরিয়ার বিপক্ষে ৫/৩১ লাভ করেন জ্বলে উঠেন। গ্রীষ্মে ৩৩ গড়ে ২৬টি প্রথম-শ্রেণীর উইকেট পান যা যে-কোনো অস্ট্রেলীয় স্পিনারের তুলনায় অধিক ছিল।

সঠিক অনুচ্ছেদ শিরোনাম কোনটি?
titleA. পাকিস্তানের মুখোমুখি, ১৯৮৩-৮৪
titleB. শেফিল্ড শিল্ডে প্রত্যাবর্তন
titleC. অবসর
titleD. ভারত গমন, ১৯৮৪-৮৫
উত্তর: titleA
পরের বছর অর্থাৎ ১৯১৬ খ্রিষ্টাব্দে বিপ্লবী কর্মকান্ডে জড়িয়ে দেশ ছেড়ে পালান এবং মার্কিন যুক্তরাষ্ট্রে গিয়ে বার্লিন কমিটির অন্যতম সদস্য হন তিনি। প্রবীণ বিপ্লবী তারকনাথ দাসের সহযোগীতায় সেদেশে 'ভারতের অস্থায়ী শাসন পরিষদ' গঠন করে বিভিন্ন দেশের সরকারের কাছে ভারতের স্বাধীনতার জন্যে আবেদন করতে থাকেন। তার বিরুদ্ধে মার্কিন সরকার মামলা করার আগেই আমেরিকা ছেড়ে চলে যান মেক্সিকোতে। মানবেন্দ্রনাথ রায়ের কাছে কিছুদিন আশ্রয় পেলেও মতবিরোধের কারণে মানবেন্দ্রনাথ তাকে বিতাড়ত করলে সাঁতার কেটে নদী পার হয়ে আমেরিকায় আসেন এবং গ্রেপ্তার হয়ে যান। চার বছর কারাদণ্ড হয়।

সঠিক অনুচ্ছেদ শিরোনাম কোনটি?
titleA. শেষ জীবন
titleB. বিপ্লবী আন্দোলন
titleC. মৃত্যু
titleD. ব্যক্তিগত জীবন
উত্তর: titleB
২০১১ সালের আদম শুমারির জন্য বন্দিপুরা জেলার মোট জনসংখ্যার মধ্যে ১৬.৬৬ শতাংশ জেলার নগর অঞ্চলে বাস করে। মোট ৬৫,৩৬১ জন শহরাঞ্চলে বাস করেন, যার মধ্যে পুরুষ ৩৫,৪১৭ জন এবং ২৯,৯৪৪ জন মহিলা। ২০১১ সালের আদমশুমারির তথ্য অনুসারে বন্দিপুরা জেলার নগর অঞ্চলে লিঙ্গ অনুপাত ৮৪৫ । একইভাবে ২০১১ সালের আদমশুমারিতে বন্দিপুরা জেলায় শিশু লিঙ্গের অনুপাত ছিল ৮৮৩। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ৭,৬১৭ জন, যার মধ্যে পুরুষ এবং মহিলা যথাক্রমে ৪,০৪৫ এবং ৩,৫৭২ জন। বন্দিপুরা জেলার এই শিশুসংখ্যার জনসংখ্যা মোট শহুরে জনসংখ্যার ১১.৪২%। বন্দিপুরা জেলায় গড় সাক্ষরতার হার ৬৫.৪৫% এবং পুরুষ ও মহিলাদের মধ্যে সাক্ষরতার হার যথাক্রমে ৭৫.৯৪% এবং ৫২.৯৬%। প্রকৃত সংখ্যায় ৩৭,৭৯২ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ২৩,৮২৫ জন এবং ১৩,৯৬৭ জন।

২০১১ সালের আদম শুমারি অনুসারে বন্দিপুরা জেলার ৮৩.৩৪% জনগোষ্ঠী গ্রামে বাস করে। বন্দিপুরা জেলার গ্রামীণ অঞ্চলে মোট জনসংখ্যা ৩,২৬,৮৭১ জন, যার মধ্যে পুরুষ এবং মহিলার সংখ্যা যথাক্রমে ১,৭২,২৬৩ এন্ড ১,৫৪,৬০৮ জন। বন্দিপুরা জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৮৯৮ জন মহিলা। যদি বন্দিপুরা জেলার শিশু লিঙ্গের অনুপাতের ডেটা বিবেচনা করা হয়, তবে ১০০০ ছেলেদের প্রতি ৮৯৩ টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ৫৪,১৩৭ জন, যার মধ্যে ছেলে ২৮,৫৯৬ জন এবং মেয়ে ২৫,৫৪১ জন।

সঠিক অনুচ্ছেদ শিরোনাম কোনটি?
titleA. গৃহহীন
titleB. ধর্ম
titleC. জনসংখ্যার উপাত্ত
titleD. নগর/গ্রামীণ জনসংখ্যা
উত্তর: titleD
নারা ও হেইয়ান যুগে রাজসভা ক্রমে প্রদেশগুলির উপর দৃঢ়তর কর্তৃত্ব প্রতিষ্ঠা করে। কিয়োতোর কাছে পূর্বোক্ত তিনটি প্রদেশের সমৃদ্ধ কৃষি ও অন্যান্য সামগ্রী করের গুরুত্বপূর্ণ উৎস হয়ে ওঠে। তিনটি প্রদেশ জুড়ে অনেকগুলি শোওয়েন সামন্ত খামার বানান হয়। হেইয়ান যুগের পরবর্তীকালে অবশ্য স্থানীয় কোকুশি শাসকরা কিয়োতোর নিয়ন্ত্রণ অস্বীকার করতে আরম্ভ করেন। চিবা পরিবার সাম্রাজ্যের শাসন থেকে বেরিয়ে গিয়ে কামাকুরা শোগুনতন্ত্র প্রতিষ্ঠায় অন্যতম মূল ভূমিকা নেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. ভূগোল
titleC. হেইআন যুগ
titleD. আদিম যুগ
উত্তর: titleC
অনেক খাবার বিষম অতিপ্রতিক্রিয়া (অ্যানাফিল্যাক্সিস) সৃষ্টি করতে পারে, এমনকি যখন প্রথমবারের জন্য সেটি খেলেও। পাশ্চাত্য সংস্কৃতিতে সবচেয়ে প্রচলিত কারণ হল বাদাম, গম, ট্রি নাট, খোলসি মাছ, মাছ, দুধ, এবং ডিম খাওয়া বা এসবের সংস্পর্শে আসা। মধ্যপ্রাচ্যে সচরাচর যে খাদ্য থেকে এটি হয় তা হল তিল। এশিয়াতে, ধান এবং ছোলা প্রায়ই বিষম অতিপ্রতিক্রিয়ার কারণ হয়। খাদ্য গ্রহণ থেকেই সাধারণত গুরুতর অবস্থা সৃষ্টি হয়, তবে এসব খাদ্য কোন কোন ব্যক্তির শরীরের কোন কোন অংশের সংষ্পর্শে তীব্র প্রতিক্রিয়া সৃষ্টি করে। বাচ্চারা তাদের অতিপ্রতিক্রিয়া কাটিয়ে উঠতে পারে। ১৬ বছরের মধ্যে দুধ অথবা ডিমে বিষম অতিপ্রতিক্রিয়ার যুক্ত ৮০% শিশু এবং বাদামের ক্ষেত্রে একবার বিষম অতিপ্রতিক্রিয়া দেখা দেয়া ২০% শিশু সমস্যা ছাড়াই এসব খাবার খেতে সক্ষম হয়।

সঠিক অনুচ্ছেদ শিরোনাম কোনটি?
titleA. অতিপ্রতিক্রিয়া (অ্যালার্জি) পরীক্ষা
titleB. শ্বসন
titleC. খাদ্য
titleD. ঝুঁকি
উত্তর: titleC
ডানহাতি বা বাঁহাতি খেলোয়াড় লক্ষ্যের যথাক্রমে বাঁদিক বা ডানদিক ফিরে এমনভাবে দাঁড়াবে যাতে শরীর ও দন্ড লক্ষ্যরেখার সমান্তরাল হয়। পা সাধারণতঃ কাঁধের সমান দুরত্বে ফাঁক থাকে যদি মাঝারি দৈর্ঘ্যের আয়রন বা পাটার ব্যবহৃত হয়। আর যদি ছোট দৈর্ঘ্যের আয়রন ব্যবহৃত হয় তাহলে পায়ের ফাঁক কম এবং লম্বা দৈর্ঘ্যের আয়রন ও উডের ক্ষেত্রে আরও বেশি হয়। ছোট আয়রন ও পাটারের ক্ষেত্রে বলের অবস্থান খেলোয়াড়ের দাঁড়ানোর ভঙ্গির মাঝে হয় এবং ক্রমশঃ সামনের দিকে যেতে থাকে যত দন্ডের দৈর্ঘ্য বাড়তে থাকে। লক্ষ্যের দুরত্বের ওপর নির্ভর করে গল্ফার দন্ড কি ভাবে ধরবে, বা কি দন্ড ব্যবহার করবে, বা কত জোরে মারবে।

সঠিক অনুচ্ছেদ শিরোনাম কোনটি?
titleA. বলবিদ্যা
titleB. স্কোরিং
titleC. উৎপত্তি
titleD. খেলার পদ্ধতি
উত্তর: titleA
ক্রিকেটপ্রিয় পরিবারে ডেভিড হেইনের জন্ম। পিতা মেজর জেনারেল বারট্রাম হেইন অল সিলন দলের সদস্যরূপে ক্রিকেট খেলেছেন। কলম্বোর সেন্ট পিটার্স কলেজে অধ্যয়ন করেছেন। এখানে অবস্থানকালে ক্রিকেট খেলতে শুরু করেন। ১৯৬১ থেকে ১৯৬৪ সাল পর্যন্ত ঐ শিক্ষাপ্রতিষ্ঠানের পক্ষে ক্রিকেট খেলায় প্রতিনিধিত্ব করেন। তন্মধ্যে, ১৯৬৪ সালে দলের অধিনায়কের দায়িত্ব পালন করেছিলেন তিনি। এছাড়াও, একই বছরে কলম্বোর বিদ্যালয় দলের সদস্যরূপে ভারতের বিদ্যালয় দলের বিপক্ষে খেলেন।

সঠিক অনুচ্ছেদ শিরোনাম কোনটি?
titleA. অবসর
titleB. প্রথম-শ্রেণীর ক্রিকেট
titleC. শৈশবকাল
titleD. আন্তর্জাতিক ক্রিকেট
উত্তর: titleC
পাকিস্তানের বিপক্ষে সিরিজের দ্বিতীয় টেস্ট খেলার জন্যে রিক ডার্লিংকে দলে ফিরিয়ে আনা হয়। গ্রেইম উডের স্থলাভিষিক্ত হন তিনি। গ্রাহাম ইয়ালপ মন্তব্য করেন যে, ‘এ সিরিজে দূর্ভাগ্যবশতঃ ডার্লিং তার সেরা খেলা উপহার দিতে পারেননি।’ সাউথ অস্ট্রেলিয়ার সদস্যরূপে সফররত পাকিস্তানী একাদশের বিপক্ষে ৭৯ রান তুলেন।

টেস্ট দলে প্রত্যাবর্তন করে দূর্দান্ত খেলেন। সুন্দর ফিল্ডিং করার পাশাপাশি প্রথম ইনিংসে ৭৫ রান করেন ও অ্যান্ড্রু হিলডিচের সাথে ৯৬ রানের জুটি গড়েন। দ্বিতীয় ইনিংসে প্রায় একই ধরনের ৭৯ রান তুলে অস্ট্রেলিয়াকে টেস্ট জয়ে অবদান রাখেন। খেলায় তিনি ম্যান অব দ্য ম্যাচের পুরস্কার পান।

এক প্রতিবেদনে উল্লেখ করা হয় যে, আসন্ন ১৯৭৯-৮০ মৌসুমের বিশ্ব সিরিজ ক্রিকেটকে ঘিরে রিক ডার্লিংকে খেলার প্রস্তাবনা দেয়া হয়। তবে, ঐ মৌসুমে আর খেলা হয়নি। ছয় মাস তিনি বেকার ছিলেন ও সাউথ অস্ট্রেলিয়া দলের ব্যবসায়িক অংশীদার হিন্ডমার্শ বিল্ডিং সোসাইটিতে কাজ করেন। রিক ডার্লিংকে প্রথম-শ্রেণীর ক্রিকেটের অন্যতম খেলোয়াড় হিসেবে নব্বুইয়ের কোটায় পদার্পণকারী স্নায়ুবৈকল্যের শিকারী হিসেবে গণ্য করা হয়। প্রায়শই ব্যাট হাতে আঙ্গুলে লেগে তিনি আউট হতেন।

সঠিক অনুচ্ছেদ শিরোনাম কোনটি?
titleA. পাকিস্তানের মুখোমুখি
titleB. ওয়েস্ট ইন্ডিজের মুখোমুখি
titleC. শৈশবকাল
titleD. অ্যাশেজ সিরিজ
উত্তর: titleA
মেন্ডীয় ধর্মের অনুসারীদের সংখ্যা ৬০,০০০- ৭০,০০০ বলে মনে করা হয়। ২০০৩ সালের ইরাক যুদ্ধে তাদের বাসস্থানে ধ্বস নামে। ফলে তারা পার্শ্ববর্তী দেশগুলো যেমন ইরান, সিরিয়া ও জর্ডানে স্থানান্তরিত হয়। ২০১১ সালে সৌদি আরবের টিভি চ্যানেল আল আরাবিয়া ইরানের মেন্ডীয়দের সংখ্যা ৬০,০০০ হিসেবে প্রকাশ করে। তবে হল্যান্ডের পত্রিকা হল্যান্ড সেন্টিনেল ২০০৯ সালে প্রকাশ করে যে ইরানে মেন্ডীয়দের সংখ্যা কমে ৫ হাজার থেকে ১০ হাজারে কমে গেছে। মধ্যপ্রাচ্যের বাইরে অস্ট্রেলিয়ায় মেন্ডীয় আছে ১০,০০০ এর মত। এছাড়া ইরানের ১,০০০ মেন্ডীয় যুক্তরাষ্ট্রে স্থানান্তরিত হয় ২০০২ সালে।

সঠিক অনুচ্ছেদ শিরোনাম কোনটি?
titleA. ইতিহাস
titleB. অনুসারী সংখ্যা
titleC. বিশ্বতত্ত্ব
titleD. বিশ্বাস
উত্তর: titleB
একটি দল কতটা কার্যকরী তার মূল্যায়ন হয় বিভিন্ন ধরনের কাজ সম্পন্ন করার মাধ্যমে। দলের কার্যকারিতা মূল্যায়নে বিভিন্ন গবেষণা এবং তত্ত্ব কাজে লাগানো হয় যা একটি বর্ণনা তৈরীতে সহযোগিতা করে যে দলের কার্যকারিতা বহুমুখী প্রকৃতির কাজ সম্পন্ন করতে কতটুকু কার্যকর। হকম্যান অনুসারে (১৯৮৭), দলবদ্ধ কার্যকারিতাকে তিনটি মানদণ্ডের ভিত্তিতে বর্ণনা করা যেতে পারে:
এই মানদণ্ডগুলোর প্রতি উপযুক্ত মূল্যায়ন করার জন্য, দলবদ্ধ কার্যকারিতার একটি পরিমাপ পরিচালনা হওয়া উচিত, যাতে অন্তর্ভুক্ত থাকবে দলের সর্বশেষ সম্পাদিত কাজের পর্যালোচনা ঠিক তেমনিই এর সাথে থাকবে মানদণ্ডের সাথে জোট অভ্যন্তরীণ প্রক্রিয়াগুলোর পরিমাপ। এই তিনটি মুখ্য জোট অভ্যন্তরীণ প্রক্রিয়াগুলো গঠিত হয় জোট অভ্যন্তরীণ বিরোধ, দলীয় সংঘর্ষ এবং দলবদ্ধ কার্যক্ষমতা পরীক্ষণের মাধ্যমে। জোট অভ্যন্তরীণ বিরোধ হচ্ছে একটি দলের প্রক্রিয়ার মধ্যকার একটি অবিচ্ছেদ্য অংশ এবং সেই এককের কার্যকারিতা যা নিয়ে দলটি গঠিত। পূর্বেকার গবেষণায় জোট অভ্যন্তরীণ বিরোধের দুইটি উপাদান পৃথক করা গেছে।

"দলীয় সংঘর্ষকে" দেখা হয় যেন “জোট অভ্যন্তরীণ অতিক্রিয়ার বা প্রক্রিয়ার একটি সাধারণ সূচক বা নির্দেশক”। অধিকন্তু, সংঘর্ষ বিদ্যমান থাকে আরও বৃহৎ দলবদ্ধ কাজগুলো চলাকালীন, যেমন সন্তুষ্টির বৃদ্ধি, উৎপাদনশীলতা এবং জোট অভ্যন্তরীণ প্রক্রিয়াগুলোতে। দলবদ্ধ কার্যক্ষমতাকে বর্ণনা করা যায় নির্দিষ্ট কার্য সম্পাদন করার দক্ষতার প্রতি দলীয় সদস্যদের উপলব্ধি বা অনুভব। চিন্তার এই গঠন একটি বিশ্বাসের অনুভূতি সৃষ্টি করে যা জোটকে উদ্যমী বা অধ্যবসায়ী করে তোলে (অটলভাবে চালাইয়া যাওয়া) যখন ইহা কঠিন সময়ের মুখোমুখী হয়। হকম্যান অনুসারে (২০০২), সেখানে আরও ৫টি শর্ত রয়েছে যা গবেষণাতে দেখা গেছে দলবদ্ধ কার্যকারিতাকে নিখুঁত করে:

সঠিক অনুচ্ছেদ শিরোনাম কোনটি?
titleA. আত্ম নিয়ন্ত্রিত
titleB. প্রকল্প দলগুলো
titleC. সমান্তরাল দলগুলো
titleD. সংক্ষিপ্ত বিবরণ
উত্তর: titleD
উত্তর ২৪ পরগনা জেলা মানব উন্নয়ন প্রতিবেদনে দেখা গেছে যে গাইঘাটা সমষ্টি উন্নয়ন ব্লক'সহ উত্তর চব্বিশ পরগনা জেলার কৃষিক্ষেত্র সত্ত্বেও গ্রামীণ জনসংখ্যার ৮১.৮৮% খাদ্যের অভাবে ভুগেছে। ২০০১ সালে ৫৪.৩% উচ্চতর নগরায়নের সাথে, জেলায় জমি ব্যবহারের ধরনটি খুব দ্রুত পরিবর্তিত হচ্ছে এবং আবাদাধীন অঞ্চল হ্রাস পাচ্ছে। তবে এখনও জেলার গ্রামীণ অঞ্চলে কৃষিকাজই জীবিকার মূল উৎস।

গাইঘাটা সমষ্টি উন্নয়ন ব্লকের ২০১০-১১ সালে ১৪৪ টি সার ডিপো, ৩০ টি বীজের দোকান এবং ৬০ টি ন্যায্যমূল্যের দোকান ছিল।

২০১০-১১ সালে, গাইঘাটা সমষ্টি উন্নয়ন ব্লকে প্রধান শীতকালীন ফসল হিসাবে ২১,৩৫১ টন আমন ধানের উৎপাদন করে। ওই বছরেই ৯,১০৬ হেক্টর থেকে বোরো ধান ৩২,০২৪ টন (বসন্তের ফসল), ১,১৭২ হেক্টর থেকে ৩,০৩০ টন আউশ ধান (গ্রীষ্মকালীন ফসল), ২৭৫ হেক্টর থেকে ৭৩৩ টন গম, ৪,১৫৮ হেক্টর থেকে ৮৪,৫৩২ টন পাট, ১,১১৬ হেক্টর থেকে ৪৮,৭১৮ টন আলু এবং ৫২৫ হেক্টর থেকে ৪২,৬২৫ টন আখ উৎপাদিত হয়েছে। এখানে ডাল এবং তেলবীজের উৎপাদনও হয়।

২০১০-১১ সালের তথ্য অনুযায়ী সমষ্টি উন্নয়ন ব্লকে মোট ৩,৩২০ হেক্টর জমিতে সেচ ব্যবস্থা রয়েছে, এর মধ্যে ৬৮৭ হেক্টর জমিতে ট্যাঙ্কের জল দ্বারা, নদী উত্তোলন সেচ দ্বারা ৮৭০ হেক্টর, গভীর নলকূপের দ্বারা ৪৫৪ হেক্টর, অগভীর নলকূপের মাধ্যমে ১২৫ হেক্টর এবং ৯৮৩ হেক্টর জমিতে অন্যান্য উপায়ে সেচ দেওয়া হয়েছিল।

সঠিক অনুচ্ছেদ শিরোনাম কোনটি?
titleA. ভূগোল
titleB. গ্রামীণ দারিদ্র্য
titleC. ব্যাংকিং
titleD. কৃষি
উত্তর: titleD
কিরণ ঠাকর সিং ১৯৫৫ সালের ১৪ই জুন চণ্ডীগড়ে এক জাত শিখ পরিবারে জন্মগ্রহণ করেন ও বেড়ে ওঠেন। কিরণের এক ভাই ও দুই বোন রয়েছে। তার ভাই চিত্রশিল্পী অমরদ্বীপ সিং ২০০৩ সালে মৃত্যুবরণ করেন। তার এক বোন হলেন অর্জুন পুরস্কার বিজয়ী ব্যাডমিন্টন খেলোয়াড় কনওয়াল ঠাকর কাউর এবং অন্য বোন শরনজিত কাউর সান্ধু ভারতীয় নৌবাহিনীর একজন অবসরপ্রাপ্ত উর্ধ্বতন কর্মকর্তার স্ত্রী।

কিরণ মধ্য প্রদেশের জবলপুরে বিদ্যালয়ে পড়াশোনা করেন এবং চণ্ডীগড়ে তার বিদ্যালয়ের অধ্যয়ন শেষ করেন। পরে তিনি চণ্ডীগড়ের পাঞ্জাব বিশ্ববিদ্যালয়ের ভারতীয় নাট্যকলা বিভাগ থেকে স্নাতক সম্পন্ন করেন।

সঠিক অনুচ্ছেদ শিরোনাম কোনটি?
titleA. সামাজিক ও রাজনৈতিক কর্মকাণ্ড
titleB. প্রারম্ভিক জীবন
titleC. কর্মজীবন
titleD. বিতর্ক
উত্তর: titleB
২০১০ সালে যুক্তরাষ্ট্রের সরকারী সংস্থা জাতীয় স্বাস্থ্য পরিসংখ্যান কেন্দ্রের তথ্য অনুযায়ী, ১৫-১৭ বছর বয়সী ২.১% নারী বাল্যবিবাহের শিকার। ১৫-১৯ বছরের ৭.৬% নারী বিবাহ বা বিবাহ বহির্ভূত সম্পর্কে লিপ্ত। ১৬ বা তার ঊর্ধ্বে অভিভাবকের অনুমতি সাপেক্ষে এবং ১৮ বছরের ঊর্ধ্বে অভিভাবকের অনুমতি ছাড়াই বিয়ে করা যায়।

সঠিক অনুচ্ছেদ শিরোনাম কোনটি?
titleA. যুক্তরাষ্ট্র
titleB. বাল্যবিবাহের প্রভাব
titleC. উন্নয়ন
titleD. বাল্যবিবাহের কারণসমূহ
উত্তর: titleA
ভারত অন্য অনেক প্রকল্পের মতো এই নিউক্লিয়ার সাবমেরিনের নির্মাণ কাজ খুব গোপনে শুরু করেছিল । ২০০৯ সালে আইএনএস অরিহন্ত তৈরির কথা প্রথামবার প্রকাশ্যে আনে প্রতিরক্ষা মন্ত্রী । সে বছরই পরীক্ষামূলকভাবে চালানোর জন্য সমুদ্রে পাঠানো হয় অরিহন্তকে। কিন্তু তখনও এই ডুবোজাহাজে নিউক্লিয়ার রিঅ্যাক্টর বা পরমাণু চুল্লিটি লাগানোই হয়নি। ২০১০ সালে নিউক্লিয়ার রিঅ্যাক্টর লাগানো হয় আইএনএস অরিহন্তে। তার পর সেটি পুরোদস্তুর নিউক্লিয়ার সাবমেরিন হয়ে ওঠে। ২০১৩ সালে সেই নিউক্লিয়ার রিঅ্যাক্টর চালু করা হয়। ২০১৪ সালের মধ্যে আইএনএস অরিহন্ত যে কোনও ধরনের লড়াইয়ের জন্য প্রস্তুত হয়ে যাবে বলে মনে করা হয়েছিল। কিন্তু তা হয়নি। সমুদ্রের বিভিন্ন এলাকায় বিভিন্ন ধরনের পরিস্থিতিতে আইএনএস অরিহন্ত কতটা স্বচ্ছন্দে কাজ করতে পারে, সেই পরীক্ষা শেষ করতে সময় লেগে যায় অনেকটা। এই নিউক্লিয়ার সাবমেরিনে মিসাইল মজুত করা এবং সমুদ্রগর্ভ থেকে মিসাইল ছুড়ে হামলা চালানোর মহড়া দেওয়ারও দরকার ছিল। সব রকম পরীক্ষা এবং মহড়া নৌসেনা তথা প্রতিরক্ষা মন্ত্রী আইএনএস অরিহন্তের পারদর্শীতা নিয়ে খুবই সন্তুষ্ট। তাই এত দিনে ঘোষণা করা হল, যে কোনও রকম যুদ্ধ বা অভিযানের জন্য আইএনএস অরিহন্ত এখন সম্পূর্ণ তৈরি।
সঠিক অনুচ্ছেদ শিরোনাম কোনটি?
titleA. রণসজ্জা
titleB. কমিশন
titleC. জলে ভাসান অনুষ্ঠান
titleD. ইতিহাস
উত্তর: titleD
সিরিজের কাহিনী শুরু হওয়ার প্রায় বিশ বছর আগে সর্বপ্রথম ডেথইটারদের অস্তিত্ব লক্ষ্য করা যায়। সে সময়ে তারা মাগল ও তাদের বিরোধিতাকারীদের নির্যাতন ও হত্যা করত। এছাড়া যাদেরকে তারা তাদের পথের প্রতিবন্ধক মনে করত, তাদেরকেও একই পরিণতি ভোগ করতে হত। এর দশ বছর পরে, ডেথইটাররা জানতে পারে যে, সিবিল ট্রিলনি নামের একজন ভবিষ্যৎদ্রষ্টা এমন একজনের সম্পর্কে ভবিষ্যৎবাণী করেছে, যে ভলডেমর্টকে চূড়ান্তভাবে পরাজিত করতে সক্ষম হবে। এই ভবিষ্যদ্বাণী যে কোন দুইজন ছেলের উপর বর্তায়, হ্যারি পটার ও নেভিল লংবটম। কিন্তু অজানা কারণে ভলডেমর্ট হ্যারিকেই তার প্রতিদ্বন্দ্বী হিসেবে বেছে নেয়। এরপর সে হ্যারিকে হত্যা করার মাধ্যমে ভবিষ্যৎবাণীটি পূর্ণ করার চেষ্টা করে। কিন্তু হ্যারিকে রক্ষা করার জন্য হ্যারির মা নিজের জীবন উৎসর্গ করায়, ভলডেমর্টের মৃত্যুশাপ হ্যারির কোন ক্ষতি করতে ব্যর্থ হয়, বরং এটি বুমেরাং হয়ে ভলডেমর্টকে আঘাত করে এবং তার দেহ ধ্বংস করে দেয়।

ভলডেমর্ট হ্যারিকে হত্যা করতে ব্যর্থ হওয়ার পর থেকে উধাও হয়ে গেলে ডেথ ইটাররা কোনঠাসা হয়ে পরে। এ সময় জাদু মন্ত্রনালয় ডেথ ইটারদের ধরপাকড় শুরু করে, এবং তাদেরকে আজকাবানে পাঠাতে থাকে। তবে ডেথ ইটারদের অনেকে বলতে থাকে তার স্বেচ্ছায় ভলডেমর্টের পক্ষে কোন কাজ করে নি, বরং তাদেরকে ইম্পেরিয়াস কার্সের মাধ্যমে করতে বাধ্য করা হয়েছিল। এভাবে বেশ কয়েকজন ডেথ ইটার মুক্তি লাভ করে (যেমন- লুসিয়াস ম্যালফয়)। আবার অনেকে ডেথ ইটারদের সম্পর্কে নানাবিধ তথ্য প্রদানের মাধ্যমে নিজেকে মুক্ত করে (যেমন- ইগর কারকারফ)। তবে খুব কমসংখ্যক ডেথ ইটার তখনো তাদের পরাজিত প্রভুকে সমর্থন জানাতে থাকে এবং গর্বিতভাবে আজকাবানে বন্দীদশার জীবন বেছে নেয় (যেমন- বেল্লাট্রিক্স লেস্ট্র্যাঞ্জ)। একটি ব্যাপার বিশেষভাবে লক্ষণীয় যে, শুধুমাত্র দুইজন ডেথ ইটার স্বেচ্ছায় তাদের স্বাধীনতা ভল্ডেমর্টের হাতে অর্পণ করেছিল। এই দুইজন হল বেল্লাট্রিক্স লেস্ট্র্যাঞ্জ ও তার স্বামী রডলফাস লেস্ট্র্যাঞ্জ। ভল্ডেমর্ট পরবর্তীকালে পুনরুত্থানের পর তাদের কথা উল্লেখ করে এবং তাদের আনুগত্যের পুরস্কার দেওয়ার অঙ্গীকার করে।

সঠিক অনুচ্ছেদ শিরোনাম কোনটি?
titleA. ডেথ ইটারবৃন্দ ও তাদের কৃত অপরাধসমূহ
titleB. কাহিনী সংক্ষেপ
titleC. হ্যারি পটার পূর্ববর্তী যুগ
titleD. পতন
উত্তর: titleC
আনসারী সম্প্রদায় বিহার এবং ঝাড়খণ্ড জুড়ে দেখা যায়। বিহারে, এগুলি সমস্ত জেলায় পাওয়া যায়। তারা রাজনীতিতে সক্রিয়। তাদের আর্থ-সামাজিক অবস্থার ধারাবাহিকভাবে উন্নতি হয়েছে। তারা বিহারের সর্বস্তরের সক্রিয় ভূমিকা পালন করে। ঝাড়খণ্ডে এগুলি মূলত কোডেরমা, আওরঙ্গবাদ, হাজারীবাগ, গুমলা, রাঁচি, লোহারদাগা এবং সিংভূম জেলায় দেখা যায়। তারা সদ্রি উপভাষা বলে, যা সম্প্রদায়ের পক্ষে স্বতন্ত্র, যদিও বেশিরভাগ উর্দু সম্পর্কে জ্ঞান রয়েছে। সম্প্রদায়টি অন্তঃসত্ত্বা, এবং নিকটাত্মীয় গোষ্ঠীর মধ্যে বিবাহ করে। অন্যান্য আনসারীদের মতো এগুলিও ঐতিহাসিকভাবে তাঁতি ছিল, যদিও তাদের বেশিরভাগ মাঝারি এবং ছোট-ছোট কৃষক। অনেকে বাজারের উদ্যানপালক এবং আলু, বাঁধাকপি এবং অন্যান্য শাকসব্জী বাড়িয়ে বিক্রি করেন এবং এগুলি ক্যালকাটা এবং পাটনায় বিক্রি করেন। মোমিন সম্মেলনটি বিহারে প্রতিষ্ঠিত হয়েছিল, এবং বিহার আনসারীরা সংগঠনে মূল ভূমিকা পালন করেছে। 

পসমনদো মুসলিম মাহাজ ( ) একটি ভারতীয় মুসলিম সমাজ সংস্কার সংস্থা যা দক্ষিণ এশিয়ার মুসলিম গোষ্ঠী ব্যবস্থায় আরজাল সম্প্রদায়ের অন্তর্গত দলিত মুসলমানদের মুক্তির জন্য উত্সর্গীকৃত। এটি বিহারের পাটনায় আলী আনোয়ার প্রতিষ্ঠা করেছিলেন। 

সঠিক অনুচ্ছেদ শিরোনাম কোনটি?
titleA. রাজস্থান
titleB. বিহারে
titleC. রাষ্ট্রভিত্তিক সম্প্রদায়
titleD. গুজরাট
উত্তর: titleB
মেলবোর্নের কাছাকাছি থর্নবারি এলাকায় জন্মগ্রহণ করেন বিল লরি। অস্ট্রেলিয়ার প্রথমদিককার প্রধানমন্ত্রী উইলিয়াম মরিস হিউজের নাম অনুসরণে তার নাম রাখা হয়। তার বাবা আলফ্রেড ৫১ বছর বয়স পর্যন্ত শৌখিন ক্রিকেটে অংশগ্রহণ করেন। তবে লরি কখনও তাকে খেলতে দেখেননি। কেননা, যখন আলফ্রেডের বয়স ৪৭, তখন তিনি জন্মগ্রহণ করেন। নয়বছর বয়সে থর্নবারি প্রেসবাইটেরিয়া চার্চ দলের পক্ষে প্রথমবারের মতো প্রতিযোগিতামূলক ক্রিকেটে অংশ নেন।

সঠিক অনুচ্ছেদ শিরোনাম কোনটি?
titleA. অবসর
titleB. প্রারম্ভিক জীবন
titleC. খেলোয়াড়ী জীবন
titleD. অধিনায়কত্ব
উত্তর: titleB